
Disgrifiad Swydd: Swyddi Gwasanaethau Proffesiynol

	Cyfadran/Cyfarwyddiaeth/Maes Gwasanaeth:
	Bywyd Myfyrwyr

	Teitl y Swydd:
	Mentor Arbenigol Iechyd Meddwl/Cyflyrau ar y Sbectrwm Awtistig

	Adran/Pwnc:
	Y Gwasanaeth Lles ac Anableddau

	Cyflog:
	Gradd 8

	Oriau gwaith: 
	Dim oriau sefydlog

	Nifer y Swyddi:
	2

	Contract:
	Cyfnod penodol tan fis Gorffennaf 2027

	Lleoliad:
	Bydd deiliad y swydd hon yn gweithio ar Gampws Parc Singleton ond gall fod gofyniad i weithio ar Gampws y Bae, Campws Caerfyrddin neu o bell.



	Prif Ddiben y Swydd

	1. Rhoi cymorth un  i un i fyfyrwyr a ddyrannwyd i chi i’w helpu gydag effaith ymarferol eu cyflwr iechyd meddwl ar eu profiad academaidd a'u profiad o'r brifysgol.
2. Cydweithio'n agos a chyfathrebu'n effeithiol â Thîm Lles y Brifysgol i gefnogi'r broses o ymgysylltu â staff academaidd a gwasanaethau'r Brifysgol.
3. Darparu ymyriadau â ffocws i helpu myfyrwyr i reoli eu hiechyd meddwl, gan alluogi myfyrwyr i gyfranogi yn eu dysgu, gan gynnwys astudio annibynnol.
4. Meddu ar wybodaeth a gwerthfawrogiad am yr ystod o weithgareddau, cyrsiau, cyfleoedd, sefydliadau ac unigolion y gellir eu defnyddio i roi cymorth iechyd meddwl ychwanegol i fyfyrwyr ac i annog annibyniaeth.
5. Cofnodi'r holl asesiadau, gweithredoedd a chanlyniadau yn glir yn y systemau cofnodi presennol.
6. Cydymffurfio â fframwaith moesegol y Gwasanaeth Lles a chôd ymddygiad unigolion proffesiynol, gan gymryd rhan mewn goruchwyliaeth glinigol reolaidd. 
7. Bod yn ymwybodol o ymchwil ac ymarfer presennol ym maes lles ac iechyd meddwl myfyrwyr a rhannu arfer gorau. 
8. Cydweithredu â gweithdrefnau sicrhau ansawdd fel rhan o ofynion y Lwfans i Fyfyrwyr Anabl.


	Dyletswyddau Cyffredinol
	7. Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
8. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
9. Arwain ar wella perfformiad iechyd a diogelwch yn barhaus drwy ddealltwriaeth gadarn o’r proffil risg a datblygu diwylliant iechyd a diogelwch cadarnhaol. 
10. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt.
11. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. 


	Gwerthoedd y Gwasanaethau Proffesiynol
	Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - Gwerthoedd Gwasanaethau Proffesiynol - a disgwylir i bawb allu dangos ymrwymiad i'r gwerthoedd hyn o'r adeg gwneud cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.
Rydym yn Broffesiynol
Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein huniondeb a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog.

Rydym yn Cydweithio           
Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.
Rydym yn Ofalgar
Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol. 
Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.


	
Manyleb Person

	Meini Prawf Hanfodol:
Gwerthoedd:
· Tystiolaeth o ymfalchïo mewn darparu gwasanaethau ac atebion proffesiynol
· Y gallu i weithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau'r cwsmeriaid.
· Tystiolaeth o ymagwedd ofalgar at eich holl gwsmeriaid, gan sicrhau profiad personol a chadarnhaol. 
Cymwysterau:
· Addysg at lefel gradd 
· Mae aelodaeth o (o leiaf) un o'r sefydliadau canlynol yn hanfodol: 
· Cymdeithas y Seicotherapyddion Plant - aelod llawn
· Cymdeithas y Cwnselwyr Cristnogol (y DU) - Cwnselydd Achrededig
· Aelod achrededig o Gymdeithas Seicotherapi Ymddygiadol a Gwybyddol Prydain 
· Aelod cofrestredig o Gymdeithas Cwnsela a Seicotherapi Prydain neu aelod achrededig
· Cyngor Seicdreiddiad Prydain - dan sefydliad sy'n aelod
· Aelod Siartredig o Gymdeithas Seicolegol Prydain (CPsychol)/IAPT Aelod cofrestredig/graddedig (MBPsS) YN OGYSTAL Â chymhwyster ôl-raddedig mewn Seicoleg neu Iechyd Meddwl 
· Cwnsela a Seicotherapi yr Alban - Cwnselydd Achrededig (Corff proffesiynol arall yn y DU)/Aelod Seicotherapi o Gwnsela a Seicotherapi yr Alban. Mae'r categori aelodaeth hwn yn gofyn i chi fod yn achrededig ar hyn o bryd gyda chorff proffesiynol cydnabyddedig arall yn y DU ar gyfer cwnsela a seicotherapi 
· FDAP (Tystysgrif Achredu Cwnselwyr Genedlaethol (NCAC)) 
· Y Cyngor Meddygol Cyffredinol (GMC) – Seiciatreg. Aelod llawn neu uwch 
· Cyngor y Proffesiynau Iechyd a Gofal (HCPC) (Therapydd Celfyddydau/Therapydd Galwedigaethol/Ymarferydd Seicoleg/Gweithiwr Cymdeithasol yn Lloegr)
· Aelod achrededig o IACP
· Y Cyngor Nyrsio a Bydwreigiaeth (NMC) – Nyrs Iechyd Meddwl/Nyrs Iechyd Meddwl Gymunedol/Nyrs Seiciatrig
· Y Gymdeithas Cwnsela Genedlaethol (NCS) - Cofrestriad Achrededig (Achrediad yr MNCS)./ Cofrestriad Proffesiynol Achrededig (Achrediad Proffesiynol yr MNCS). / statws Cofrestriad Achrededig Uwch (Achrediad Uwch yr MNCS). / Cymrodoriaeth o’r Gymdeithas Cwnsela Genedlaethol (FNCS). 
· Corff gweithwyr cymdeithasol ar gyfer yr Alban SSSC / Cymru CCWales / Gogledd Iwerddon (NISCC) 
· Aelod clinigol llawn o Gyngor Seicotherapi y Deyrnas Unedig (UKCP) 
· Aelod o UMHAN. Cofrestriad mentor.

Profiad:
· Profiad a thystiolaeth o weithio a chyfrannu’n effeithiol mewn tîm amlddisgyblaethol, a pharch tuag at ymagwedd gyfannol at ofal a chymorth
· Gallu darparu tystiolaeth o ddatblygiad proffesiynol parhaus ac yn dangos ymrwymiad i ddatblygu eich hun fel gweithiwr iechyd meddwl proffesiynol
· Profiad o reoli eich llwyth achosion eich hun 
· Profiad o ddarparu ymyriadau i hybu lles emosiynol 
· Tystiolaeth o ddatblygiad proffesiynol parhaus 
· Y gallu i weithio ar draws campysau i roi cymorth wyneb yn wyneb ac ar blatfform digidol
Gwybodaeth a Sgiliau:
· Dangos gwybodaeth am weithio mewn sefydliadau iechyd meddwl clinigol ac anghlinigol gydag oedolion sy’n hŷn na 17 oed 
· Gwybodaeth am strwythurau gwasanaethau iechyd meddwl statudol ac anstatudol lleol a llwybrau cyfeirio.
· Gwybodaeth am asesu a rheoli risgiau a phrofiad o'r maes
· Dealltwriaeth o broblemau myfyrwyr a gofynion bywyd myfyrwyr 
· Gwybodaeth am y Lwfans i Fyfyrwyr Anabl a dealltwriaeth o hyn 
· Safon uchel o sgiliau proffesiynol sy’n briodol wrth weithio gyda phobl sydd ag ystod eang o anawsterau emosiynol a seicolegol.
· Profiad o ddarparu ymyriadau i hybu lles meddyliol.
· Lefel uchel o wybodaeth, sgiliau a hyder wrth gynnal asesiadau a'r gallu i atgyfeirio lle y bo'n briodol.
· Sgiliau cyfathrebu effeithiol, clir a chadarnhaol mewn lleoliad amlddisgyblaethol.
· Gallu ymdrin â materion hynod gymhleth a sensitif.
· Gwydnwch personol a phroffesiynol wrth ymdrin â sefyllfaoedd anodd a llawn straen.
· Y gallu i dawelu a lleddfu sefyllfa a all fod yn fygythiol.
· Profiad o reoli risg a chynllunio diogelwch.
· Y gallu i ymateb yn hyblyg i newidiadau a galwadau ar y tîm.
· Y gallu i gyflawni a chynnal safonau uchel o ofal cwsmeriaid.
· Sgiliau trefnu ardderchog ac o leiaf sgiliau TG canolradd
Meini Prawf Dymunol:

· Y gallu i gyfathrebu yn Gymraeg. 
· Profiad o weithio gydag unigolion sydd â chyflyrau ar y sbectrwm awtistig mewn lleoliad addysgol, yn unol â'r Matrics Cymorth Anfeddygol. 
· Profiad o weithio gydag unigolion sydd â chyflyrau cydafiachedd megis ADHD, Dyslecsia a Dyspracsia.
· Gwybodaeth am ddeddfwriaeth anabledd a chydraddoldeb y DU a dealltwriaeth o’r maes.
· Gallu rheoli anawsterau o ran gweithrediad goruchwyliol.
· Profiad o weithio mewn amgylchedd amlddiwylliannol

	Lefel Iaith Gymraeg 
	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael yma.

	Gwybodaeth Ychwanegol
	Ymholiadau anffurfiol: Kristina Addis k.e.addis@abertawe.ac.uk 
Dyddiad llunio'r rhestr fer:
Dyddiad y cyfweliadau:

Mae Rheolwyr Llinell yn gyfrifol am asesu a oes angen gwiriad gan y Gwasanaeth Datgelu a Gwahardd (DBS) ar rôl.
Wrth wneud hynny, dylid asesu pob rôl gan ddefnyddio offeryn ar-lein Gov.Uk (mae cymorth ar gael gan y Tîm Partner Busnes Adnoddau Dynol os oes angen).
Mewn achosion lle mae angen gwiriad DBS boddhaol, rhaid derbyn ac asesu hwn cyn y gellir cadarnhau dyddiad dechrau.

